Cerdyn chwarae rôl - ymarfer

Llosgi.

**Yr olygfa**

Mae teulu’n coginio gyda’i gilydd yn y gegin. Mae’n brysur, gyda phawb yn symud   
o gwmpas ei gilydd a dim llawer o le.

Awgrymiadau ar gyfer llwyfannu a phropiau

Gallech gael bwrdd a chadeiriau fel bwrdd bwyta, ynghyd â bwrdd ar gyfer popty. Gallech hyd yn oed ddod â sosban neu offer cegin o'r fath gyda chi.

**Y rolau**

Isod ceir amrywiaeth o rolau – mewn grwpiau bach, mae pob un yn dewis cymeriad   
i’w chwarae. Gwnewch yn siŵr bod pob un yn y grŵp yn cael cyfle i chwarae rôl pob cymeriad. Neu, gall y dysgwyr ddarllen drwy’r straeon gyda’i gilydd a thrafod y cymeriadau a’r sefyllfaoedd.

Treuliwch amser yn mynd i mewn ac allan o’r rôl. I gael mwy arweiniad ar sut i wneud hynny, darllenwch ein canllawiau ar greu amgylchedd dysgu diogel, cynhwysol a chefnogol.

**Ôl-drafodaeth**

Ar ôl i’r dysgwyr chwarae rôl neu ddarllen drwy’r straeon, treuliwch rywfaint o amser yn ôl-drafod. Rhowch gyfle iddyn nhw rannu eu meddyliau a gofyn unrhyw gwestiynau sydd ganddyn nhw. Atgoffwch nhw o’r blwch cwestiynau dienw a blle gallan nhw ddod o hyd i ragor o gymorth os oes angen.

Ysgogwch drafodaeth drwy ofyn i’r dysgwyr:

* Beth ddigwyddodd i’r person a losgodd? Pa arwyddion o losgi a welwyd?
* Pwy helpodd yn y sefyllfa hon a beth wnaethon nhw i helpu?
* Beth wnaeth y gwyliwr? Beth allent ei wneud yn y dyfodol i fod yn helpwr?

**Rôl un – y person sy’n cael ei losgi**

Rydych chi’n chwarae gêm ddifyr gyda’ch brawd/chwaer yn y gegin. Wrth i’ch rhiant gymryd sosban o gawl poeth oddi ar yr hob, mae’n taro i mewn i chi ac yn gollwng cawl poeth ar eich braich yn ddamweiniol. Rydych chi’n gweiddi ac yn dal eich braich.

------------------------------------------------------------------------------------------------------------

**Rôl dau – y rhiant**

Rydych chi’n coginio swper ac mae eich plant yn chwarae o gwmpas. Nid yw eich plant yn bod yn ofalus o’r hob poeth felly rydych chi’n dweud wrthynt am fod yn ofalus. Ond mae un ohonyn nhw’n taro i mewn i chi wrth i chi godi sosban boeth ac rydych chi’n gollwng cawl poeth yn ddamweiniol ar fraich eich plentyn.

------------------------------------------------------------------------------------------------------------

**Rôl tri - yr helpwr**

Rydych chi’n chwarae gyda’ch brawd/chwaer yn y gegin. Wrth i chi redeg o gwmpas,   
mae eich brawd/chwaer yn taro i mewn i’ch rhiant wrth iddyn nhw dynnu sosban boeth   
oddi ar yr hob.

Yn sydyn, mae braich eich brawd/chwaer wedi’i gorchuddio mewn cawl poeth ac maen nhw’n crio allan. Rydych chi’n helpu eich brawd/chwaer yn gyflym i ddal y llosg o dan ddŵr oer i’w oeri, am o leiaf ugain munud.

**

Fe allwch chi hefyd ddefnyddio'r stori o’r [ffilm llosgi](http://www.firstaidchampions.redcross.org.uk/primary/first-aid-skills/burn).

## S:\CT\Education Team\Product development\Youth\FAE curriculum project\3. Creative\Visual guidelines\Icons, illustrations, templates_final\Extras\BRC_FirstAid_Arrow_Solid_Colour_Green.png

## Crynhoi

## Ar ôl yr ôl-drafodaeth, atgoffwch y dysgwyr mai’r cam allweddol pan fydd rhywun yn llosgi yw eu helpu i oeri’r llosg o dan ddŵr oer sy’n rhedeg am o leiaf ugain munud.

## Nawr ewch ymlaen i’r [adran rhannu](https://firstaidchampions.redcross.org.uk/primary/share/) i gofio a rhannu’r dysgu ar gyfer y sgil yma.